ጊዜው ለክርስትያኖች የሚመች አልነበረም። በከተማው ውስጥ ጴንጤን የማያባርርና የማያወግዝ አልነበረም። ከባድ የስደት ጊዜ ነበር። አንዴ ረገብ አንዴ ደግሞ ሳይታሰብ እየተቀጣጠለ የሚነሳው ስደት በክርስትያን አማኞች ላይ ከፍተኛ ችግር ፈጥሯል። አንዳንዶች ከስደቱ አሰቃቂነት የተነሳ ከተማዋን ለቀው ወጥተዋል። ቤተክርስትያን ተቃጥሏል። በርካታ ቅዱሳን ያለ ህግ በየተገኙበት እየተደበደቡ ቆስለው ሆስፒታል ገብተዋል። በዚህ ሁሉ ከባድ መከራና ስደት ግን የእግዚአብሄር ጥበቃ ስለበዛላቸው አንድም ሰው እንኳን ከመካከላቸው አልሞተም። እንደውም ስደትና መከራው ለአንዳንዶች ወደ ጌታ ይበልጥ መቅረቢያ ሆኖላቸዋል።
